Държавен вестник, бр. 94, 2012 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  94
и управление се изпращат със съпроводителни 
писма, подписани от директора на съответната 
регионална служба „Военна полиция“.
Раздел ІІІ
Получаване на съобщения и извършване на 
проверки
Чл. 8. (1) Служба „Военна полиция“ във 
взаимодействие с органите на Министерството 
на вътрешните работи извършва полицейска 
регистрация на лицата по чл. 396 НПК, които 
са привлечени като обвиняеми за извършено 
умишлено престъпление от общ характер. 
(2) Когато военен прокурор или следовател 
извърши привличане като обвиняем, осигурява 
явяването на обвиняемия и предоставя необ­
ходимите данни за извършване на полицейска 
регистрация от регионалната служба „Военна 
полиция“, когато тази служба е компетентна 
да извърши регистрацията. 
Чл. 9. (1) Органите на служба „Военна 
полиция“ събират информация за извършени 
престъпления, като ползват всички възможни 
и допустими от закона източници на инфор­
мация.
(2) Военно-окръжните прокуратури съз­
дават условия за приемане на съобщения от 
граждани, държавни органи и други юриди­
чески лица и проучват информациите за из­
вършени престъпления, подсъдни на военните 
съдилища, разпространени чрез средствата за 
масово осведомяване.
(3) Военно-окръжните прокуратури и 
регионалните служби „Военна полиция“ са 
длъжни да регистрират всяко постъпило при 
тях съобщение за извършено престъпление и 
при поискване да предоставят информация на 
лицето, направило съобщението, за номера 
на регистрацията.
(4) Регионалните служби „Военна полиция“ 
уведомяват военно-окръжните прокуратури за 
всяко съобщение за извършено престъпление 
независимо от начина, по който е озаглаве­
но, начина, по който е регистрирано, и от 
наличието на данни за дееца и за правната 
квалификация на деянието.
Чл. 10. (1) Проверката на основание чл. 145 
от Закона за съдебната власт е извънпроце­
суална дейност, насочена да установи или да 
изключи наличието на достатъчно данни за 
извършено престъпление. Тя се извършва, 
когато не може да бъде образувано досъдебно 
производство поради липса на достатъчно 
данни за извършено престъпление.
(2) Не се извършва проверка, когато: 
1. несъмнено е налице някое от основани­
ята, изключващи образуването на досъдебно 
производство по чл. 24, ал. 1 НПК;
2. съобщението до органите на досъдебното 
производство не съдържа данни за конкретно 
деяние и деец, а общи изявления, оценки или 
квалификации;
3. съобщението е подадено от пострадалия 
и е подкрепено с други писмени материали 
или сведения.
(3) Проверката се възлага от прокурора 
с мотивирано постановление на основание 
чл. 145, ал. 1, т. 3 от Закона за съдебната 
власт, което съдържа:
1. обстоятелства, предмет на проверката;
2. неизяснени въпроси, свързани с факта 
на извършеното деяние;
3. задачи, които се поставят на проверя­
ващия орган;
4. действия, които задължително следва 
да се извършат;
5. способи и методи, които могат да се 
използват;
6. форми на взаимна връзка, междинни и 
окончателни доклади;
7. срока за изпълнение на проверката – не 
по-голям от 60 дни.
(4) Постановлението се изпраща до ди­
ректора на съответната РСВП. Конкретният 
служител, който да извърши проверката, се 
определя съобразно квалификацията, специ­
ализацията и натовареността.
Чл. 11. (1) Проверката се извършва в срока, 
определен от прокурора във възлагателното 
постановление. При проверка, съставляваща 
фактическа и правна сложност, след доклад от 
прокурора и органа, извършващ проверката, 
административният ръководител на военно-
окръжната прокуратура може да продължи 
срока до 6 месеца.
(2) Прокурорът, възложил проверката, е 
задължен да контролира изпълнението на 
разпорежданията си.
(3) При неспазване на определения срок 
без уважителни причини или при неизпълне­
ние на конкретни писмени разпореждания за 
проверката прокурорът, който я е възложил, 
може да наложи глоба на основание чл. 405 
от Закона за съдебната власт.
Чл. 12. (1) За приключената проверка 
проверяващият изготвя докладна записка, в 
която изразява становище, и заедно с матери­
алите по преписката я изпраща в съответната 
прокуратура.
(2) След проучване на материалите от про­
верката прокурорът може да върне преписката 
на проверяващия и да му определи срок за 
изпълнение на указанията в постановление­
то или за допълнителни действия, изрично 
посочени, с указани конкретни методи или 
способи за извършване.